CELEX: 62017CA0637
Language: da
Date: 2019-03-28 00:00:00
Title: Sag C-637/17: Domstolens dom (Anden Afdeling) af 28. marts 2019 — Cogeco Communications Inc mod Sport TV Portugal SA, Controlinveste-SGPS SA og NOS-SGPS SA (anmodning om præjudiciel afgørelse fra Tribunal Judicial da Comarca de Lisboa — Portugal) (Præjudiciel forelæggelse — artikel 102 TEUF — ækvivalensprincippet og effektivitetsprincippet — direktiv 2014/104/EU — artikel 9, stk. 1 — artikel 10, stk. 2-4 — artikel 21 og 22 — søgsmål i henhold til national ret angående erstatning for overtrædelser af bestemmelser i medlemsstaternes og Den Europæiske Unions konkurrenceret — retsvirkninger af nationale afgørelser — forældelsesfrist — gennemførelse — tidsmæssig anvendelse)

3.6.2019   
            
            
               DA
            
            
               Den Europæiske Unions Tidende
            
            
               C 187/21
            
         
      Domstolens dom (Anden Afdeling) af 28. marts 2019 — Cogeco Communications Inc mod Sport TV Portugal SA, Controlinveste-SGPS SA og NOS-SGPS SA (anmodning om præjudiciel afgørelse fra Tribunal Judicial da Comarca de Lisboa — Portugal)
      (Sag C-637/17) (1)
      
      (Præjudiciel forelæggelse - artikel 102 TEUF - ækvivalensprincippet og effektivitetsprincippet - direktiv 2014/104/EU - artikel 9, stk. 1 - artikel 10, stk. 2-4 - artikel 21 og 22 - søgsmål i henhold til national ret angående erstatning for overtrædelser af bestemmelser i medlemsstaternes og Den Europæiske Unions konkurrenceret - retsvirkninger af nationale afgørelser - forældelsesfrist - gennemførelse - tidsmæssig anvendelse)
      (2019/C 187/24)
      Processprog: portugisisk
      
         Den forelæggende ret
      
      Tribunal Judicial da Comarca de Lisboa
      
         Parter i hovedsagen
      
      
         Sagsøger: Cogeco Communications Inc
      
         Sagsøgte: Sport TV Portugal SA, Controlinveste-SGPS SA og NOS-SGPS SA
      
         Konklusion
      
      
                  1)
               
               
                  Artikel 22 i Europa-Parlamentets og Rådets direktiv 2014/104/EU af 26. november 2014 om visse regler for søgsmål i henhold til national ret angående erstatning for overtrædelser af bestemmelser i medlemsstaternes og Den Europæiske Unions konkurrenceret skal fortolkes således, at dette direktiv ikke finder anvendelse på tvisten i hovedsagen.
               
            
                  2)
               
               
                  Artikel 102 TEUF og effektivitetsprincippet skal fortolkes således, at de er til hinder for nationale bestemmelser, som dels fastsætter, at forældelsesfristen for erstatningssøgsmål er tre år og begynder at løbe fra den dato, hvor skadelidte fik kendskab til sin ret til erstatning, selv om vedkommende ikke er bekendt med den ansvarliges identitet, dels ikke fastsætter nogen mulighed for suspension eller afbrydelse af fristen i den periode, hvor sagen behandles ved den nationale konkurrencemyndighed.
               
            
         (1)  EUT C 32 af 29.1.2018.